open-index/open-wikipedia-markdown huggingface dataset:
Ìsula Norfolk

L**'Ìsula Norfolk** è n'ìsula di l'Oceanu Pacìficu, situata tra l'Australia, la Nova Zilanna e la Nova Calidonia. Havi n'aria di 34 km&sup2 e fa parti dî tirritorî sterni australiani. 

Lu pinu di l'Ìsula Norfolk (*Araucaria heterophylla*), chi si vidi nnâ bannera lucali, è na chianta ndèmica apparintata cu dui speci prisenti 'n Australia. 

## Lijami di fora
* Norfolk Island Customs
* Norfolk Island Tourism
* History of Norfolk Island
* Norfolk Island History, geographic and economic information
* Norfolk Island
* Norfolk Island Pictures
* Norfolk Island subtropical forests (WWF)
* Australian Department of Transport and Regional Services
* Berwick Limited v R R Gray Deputy Commissioner of Taxation

Norfolk
James Joyce

**James Joyce** (Dublinu, 2 di frivaru 1882 — Zuricu, 13 di jinnaru 1941) fu littiratu irlannisi e pueta.

## Opiri

* Chamber Music, 1907
* Genti di Dublinu, 1914
* Ritrattu di l'artista picciottu, New York 1916, Londra 1917
* Esuli, Londra 1918
* Ulissi, Pariggi 1922, Amburgu 1932, New York 1934, Londra 1936
* Pomes Penyeach, Pariggi 1927
* Finnegans Wake, Londra, New York 1939
* Stephen Hero, 1944

Joyce
Joyce
Joyce
Joyce, James
Joyce, James
Minsk

thumb|300px|Diversi viduti dâ citati.
**Minsk** è la capitali dâ Bielorussia. Havi na pupulazzioni di 1.8 miliuna d'abbitanti.

## Storia
Li primi tracci storichi supra Minsk datunu dû XI sèculu (1067), quannu fu cunsidirata na citati dû principatu di Plotsk. L'insediamentu si sviluppau supra lu ciumi. Ntô 1242, Minsk addivintau parti dû Granducatu di Lituania. Arricivitti lu privileggiu di citati ntô 1499.

Dû 1569, fu la capitali di nu dipartimentu dâ cunfidirazzioni Lituanu-Polacca. Fu annessa di lu mpiru russu ntô 1793 comu cunsiquenza dâ secunna spartizzioni dâ Pulònia. Dû 1919 ô 1991, Minsk fu la capitali di la ripùbbrica sucialista suvietica di Bielurussia, ca faciìa parti di l'URSS.

Catigurìa:Capitali di statu
Catigurìa:Bielurussia
Granni uraganu dû 1780

Lu **granni uraganu dû [[1780]]** è cunziddiratu unu dî cicluna trupicali cchiù dannìfici mai vistu. Circa 22.000 pirsuni mureru quannu la timpesta addijittau â Martinica, â Sint Eustatius e ê Barbados tra lu 10 di uttùviru e lu 16 di uttùviru http://www.nhc.noaa.gov/pastdeadly.shtml. Cci foru migghiara di morti puru â larga.

L'uraganu curpìu li Caraibbi duranti la Rivuluzzioni Miricana e causau pisanti pirduti ntê flotti Britànnici e Francisi ca si cuntinnìanu lu cuntrollu di l'aria. La flotta cumannata di l'Ammiragghiu Ngrisi George Rodney, ca stava viaggiannu di New York a l'Antilli, fu dispersa e danniggiata dâ timpesta. Agghicati ê Barbados, l'ammiragghiu truvau ottu dî dòdici navi c'avìa lassatu e li sô equipaggi annijati.

La staciuni di l'uragani atlàntici tra lu 1780 e lu 1789 fu ùnica, 'n quantu cuntau 3 uragani ca causaru armenu 1000 vìttimi ognunu; tutti li tri si virificaru 'n uttùviru. http://www.nhc.noaa.gov/pastdeadly.shtml

Li macchî sulari riggistraru un piccu record ntô 1780, lu liveddu cchiù àutu di tanti sèculi. Stu ciclu sulari, tra lu 1775 e lu 1785, cumprenni un granni nùmmuru d'uragani fatali: 3 dî peji 10, 6 dî peji 25 di l'ùrtimi quattrucentu anni. http://www.nhc.noaa.gov/pastdeadlyapp1.shtml

## Vuci currilati
*Uraganu

## Liami sterni
* The Deadliest Atlantic Tropical Cyclones, 1492–1996, by Edward N. Rappaport and Jose Fernandez-Partagas
* *Natural Disasters: Hurricanes*, by Patrick J. Fitzpatrick, ABC-CLIO Inc. 1999, ISBN 1-57607-071-9

Catigurìa:Catàstrufi
Gugghiermu Marconi

**Gugghiermu Marconi**, (Bologna, 25 di aprili 1874 – Roma 20 di giugnettu 1937) fu nu mminturi talianu. Ntô 1909 appi lu premiu Nobel pî sò scuperti supra la trasmissioni di signali radiu. Cèlibbri fu nu signali radiu chi di l'Italia fici agghicari in Australia. Li sò scuperti forru usati pi sviluppari la cumunicazzioni telegràfica senza fila.

Marconi
Marconi, Gugghiermu
Marconi, Gugghiermu
Guerra di Troia

La **guerra di Troia** ncuminciau, secunnu lu mitu cuntatu ntî l' *[[Iliadi]]* di Omeru, quannu Paridi, unu dî figghi cchiù piccili dû re di Troia, Priamu, fu mannatu â curti dû re di Sparta, Menelau.

Paridi s'annammurau dâ muggheri di Menelau, Elena, e quannu partiu si la pigghiau. Menelau dumannai aiutu ô frati Agamennuni, chi chiamau tutti li Greci, criau na flutta e si diriggìu versu Troia. Li cummattimenti durarru deci anni e â fini Ulissi sprummintau lu strataggemma dû Cavaddu di Troia.

 
A stu puntu, spuntau u parrinu "Laucuunti" ca cià misi tutta pi cummincilli ca unn'era u casu ri trasillu rintra a città. 
Ma iddi un ci vosiru sentiri. Si fissaru ca era un bbieddu rialo ri Minerbba e u trasieru. Ri notte, ra panza ru cavaddu niescieru na para di beddi spicchi grieci ca i fidduliarunu tutti. Fu na'scanna.

Catigurìa:Grecia
Catigurìa:Mituluggìa
Macidonia (Grecia)

La **Macidonia** ('n grecu *Μακεδονία*), 2.625.681 abbitanti supra na supirficî di 34.177 chilòmitri quatrati, è na riggiuni greca. 
Cunfina cu l'Albanìa, la Bulgarìa e la ex Ripubblica Jugoslava di Macidonia. La capitali è Saluniccu. 

## Storia
*Viditi: [[Grecia antica]] , [[Grecia]]*
La Macidonia è na riggiuni greca, assuciata a Alessandru Magnu.

Catigurìa:Europa miridiunali
Giluni

**Giluni** (~540 a.C. - 478 a.C.) fu nu tirannu di Gela e appressu di Saragusa, duranti l'èbbica greca dâ Sicilia.
Cumannanti dâ cavaḍḍarìa sutta u tirannu di Gela, Ippocrati, addivintau u tuturi dî so figghi versu u 490, ma usurpau a tirannìa pi trajìrinni vantaggiu pirsunali. Nnô 485 cunquistau Saragusa e si trasfirìu ḍḍà, lassannu so frati Jeruni a cumannari a Gela.
Sutta â so tirannìa, Saragusa addivintau a putenza ellinìstica duminanti di l'èbbica. I greci ci addumannaru na manu contra â Persia, ma disistèttiru quannu Giluni mpusi comu cunnizziuni u cumannu supremu.

Catigurìa:Storia siciliana
Catigurìa:Biografìi
Giuvanni Gintili

**Giuvanni Gintili** (Castelvetranu 1875 – Firenzi, 15 di aprili 1944) fu un filòsufu e uòmunu pulìticu talianu.

Dû 1903 cullabburau â rivista *La Crìtica*, diriggiuta di Binidittu Cruci. Cû fascismu, Gintili fu ministru dâ pùbbrica struzzioni nzinu ô 1924. Nta sti anni ntruducìu chidda chi è canusciuta oi comu la *riforma Gentile* dê scoli. Diriggìu la Scola Nurmali Supiriuri di Pisa e l'Istitutu pi l'Enciclopedìa Taliana. Fu prisidenti di l'Accademia d'Italia nzinu â sò morti pi manu dê partiggiani a Firenzi.

## Òpiri principali

* La filosufìa di Marx (1899)
* La filosufìa di l'arti (1931)

Gintili, G
Gintili, Giuvanni
Gintili, Giuvanni
Rushmore

Lu tèrmini **Rushmore** si pò rifiriri a:
* Mount Rushmore - na muntagna ntê Stati Uniti
* Rushmore (pillìcula)
Sala

Lu tèrmini **Sala** si pò rifiriri a:
*Sala (Svezzia)
*Sala (citati rumana) - na citati africana di l'èbbica rumana antica
*na palora siciliana chi significa na càmmira o stanza granni: Sala (stanza)
Atrium

Lu tèrmini **Atrium** si pò rifiriri a:
* Atrium (fàbbrica) - nu tipu di càmmira o stanza nnû centru di na fàbbrica
* Atrium (cori) - tèrmini anatòmicu
Marcel Marceau

**Marcel Marceau** è un mimu (natu a Strasburgu lu  22 di marzu 1923 — murtu a Cahors lu 22 di sittèmmiru 2007) studenti di Etienne Decroux.

## Filmugrafìa

* *Paganini* di Klaus Kinski, cu Klaus Kinski, Donatella Rettore, Debora Caprioglio (1989)
* *Shanks* (1974), gèniri *horror*, di William Castle, cu Larry Bishop e Philippe Clay (1974)
* L'ùrtima fuddìa di Mel Brooks (*Silent movie*), reggia di Mel Brooks (1976)
* Barbarella, reggia di Roger Vadim, cu Ugo Tognazzi e Jane Fonda (1967)

### Citazzioni
* "No!" (di *L'ùrtima fuddìa di Mel Brooks*: l'ùnica vota 'n cui si ntenni la sò vuci è nta sta pillìcula muta)

## Anurificenzi
* Legion d'anuri,
* Òrdini di l'arti e dî littri (*Ordre des Arts et des Lettres*),
* Nta l'austu 2005 ricivìu li chiavi dâ citadina di Santu Lussurgiu (Sardegna).

Marceau, Marcel
Marceau, Marcel
Marceau, Marcel
Marceau, Marcel
Catigurìa:Attori francesi
Capizzi

**Capizzi** è un cumuni di 3.436 abbitanti dâ pruvincia di Missina.

## Tradizzioni

* 20 jinnaru, Festa di San Bastianu Martiri, festeggiamenti.
* 06 dicèmmuru, Festa dî San Nicola, festa dû santu patronu.

Catigurìa:Cumuni dâ pruvincia di Missina
Bosch

Lu tèrmini **Bosch** si pò rifiriri a:

* Bosch (motucicletta), na marca di motucicletta stòrica
* Bosch, Jeroen, nu pitturi dû mediu evu
Zen

Lu tèrmini **Zen** si pò rifiriri a:

* Zen (riliggiuni)
* Zen (gruppu)
* Zen (Palermu), quartieri di Palermu
Lexington

Lu tèrmini **Lexington** si pò rifiriri a:

*Lexington (Kentucky), na citati di Kentucky, USA
*Lexington (Massachusetts), nu paisi di Massachusetts, USA
Birnardu Provenzanu

thumb|right|Birnandu Pruvinzanu doppu chi fu arristatu.
Birnardu Provenzanu, dittu *Binu 'u tratturi*, capumafia pi loncu tempu latitanti, nascìu a Curliuni lu 31 di jinnaru dû 1933. Ritinutu accamadora lu capu assulutu dâ mafia, divintau latitanti ntô 1963. Lu catturaru lu 11 di aprili dû 2006 vicinu â sô terra natìa. 

Provenzano, B
Provenzano, B
Provenzanu, Birnardu
Provenzanu, Birnardu
Parcu

**Parcu** (talianu: ***Altofonte***) è nu cumuni di 9.326 abbitanti dâ pruvincia di Palermu. A ammeri 12 chilòmitri dâ capitali, è situatu ê pedi dû munti *La Moarda* e s'affazza a la Conca d'Oru. Lu centru è arricurdatu p'aviri statu risidenza e centru di caccia dû Reghi Nurmannu Ruggeru II di Sicilia.

Succissivamenti, lu Palazzu Riali fu trasfurmatu n munasteru cicircenzi cû nomu di "S.Maria d'Altofonte". Rilivanti è la nnustria agrìcula,  spiciarmenti la pruduzzioni d'agrumi, racina, minnulica e frutta. Si pruduci n'òttimu ogghiu estravèrgini d'aliva assai apprizzatu.

## Lijami di fora
*Parcu ntû situ di Sicilia.inDettaglio
*Parcu n Sicilyweb

Catigurìa:Cumuni dâ pruvincia di Palermu
Catigurìa:Sicilia
Édouard Manet

**Édouard Manet** (Pariggi, 23 di jinnaru 1832 - 30 di aprili 1883) fu nu cèlibbri pitturi francisi di lu mpressiunismu. Tra li quatra cèlibbri s'arricorda l'Olympia, pittiatu ntô 1865, e a A culazzioni supra all'erba pittatu ntra lu 1862 e lu 1863.

Catigurìa:Nasciuti ntô 1832
Catigurìa:Muruti ntô 1883
Catigurìa:Biografìi
Catigurìa:Pittura francisi
Catigurìa:Mprissiunismu
Ripùbbrica Duminicana

La **Ripùbbrica Duminicana** è un paisi situatu ntrâ terza cchiù punenti di l'ìsula di Hispaniola, di li Caraibbi sittintriunali, ca s'attrova ntra lu Mari dî Caraibbi, lu Gulfu dû Messicu e l'Oceanu Atlanticu. 

La capitali è Santo Domingo. 

Catigurìa:Nazzioni
Catigurìa:Amèrica
Nicaragua

Lu **Nicaragua** è un paisi di la Mèrica Cintrali. La capitali è Managua. L'attuali prisidenti è Daniel Ortega.

## Liami esterni

* Arti Nicaraguenzi
Sicilia (èbbica burbònica)

Poi dû Congressu di Vienna dû 1815, ca ristabbilìu li munarchi di l'Europa nta lu tronu c'avianu pirdutu nta l'èbbica napuliònica, lu rè Firdinannu I°, già rè Ferdinannu IV di Nàpuli e di Sicilia, si fa attribuiri lu Regnu di Napuli c'avìa pirdutu ntû 1806 e l'ottu di dicìmmiri dû 1816 unisci li dui regni criannu accussì lu Regnu dî Dui Sicili.

La supprissiuni furmali dû Regnu di Sicilia fici nàsciri ntâ tutta â Sicilia muvimenti di prutesta e lu 15 di giugnettu dû 1820 li nnipinnintisti ansùrgunu e stabbilisciunu nu cuvernu a Palermu (18-23 giugnettu), prisidutu dû prìncipi Paternò. Lu rè ci manna contru l'esèrcitu ca, a l'òrdini di Florestano Pepe e Pietro Colletta, lu 7 di nuvìmmiri 1820 ripigghia l'ìsula e ristabbilisci la munarchìa assuluta. N'àutru motu nnipinnintista scoppia a Palermu ntô 1848, liatu puru â massunerìa libbirali ca cummatti l'assulitìsimu munàrchicu, e a l'intirissi britannichi, ca miravinu a aviri nu prutetturatu sicilianu. Lu rè dugna la custituzzioni, mentri lu nnipinnintìsimu veni ripressu.

Malgradu sti fatti, nta l'anni dû Regnu dî Dui Sicili, la Sicilia canusci nu granni sviluppu ecunòmicu e nnustriali, addivinennu una dî riggiuni cchiù ricchi di l'Italia. Lu Regnu dî Dui Sicili, secunnu l’*Exposition Universaille de la science* di Parigi era ntû 1855-56 lu terzu statu cchiù nnustrializzatu dû munnu doppu la Ngriterra e la Francia; e avìa la terza flotta cummirciali dû munnu.

Li cummerci dû sùrfaru (lu pitròliu di l'èbbica), dû sali, li seterî, la nnustria e la ncignirìa marìttima, facìanu di l'ìsula una dî cchiù ricchi e gnustializzati riggiuni di l'Italia. Lu Bancu di Sicilia e chiddu di Nàpuli avìanu nzèmmula li dui terzi di l'oru e dâ ricchizza di tutta l'Italia: li stati cchiù pòviri mmèci èranu ô nord d'Italia unni c'era puru na granni migrazziuni versu la Mèrica miridiunali (ntô particulari, l'Argintina). La migrazzioni a ddu tempu nun asistiva ô sud, unni era assai nica.

## Viditi puru:
* Ruggeru Settimu
* Parramentu Sicilianu

Catigurìa:Storia siciliana
Michilàncilu Buonarroti

thumb|150px|Michelangelo

**Michelangelo di Lodovico Buonarroti Simoni**, cchiù canusciutu comu **Michelàngilu**, (Caprese, 6 di marzu 1475 - Roma, 18 di frivaru 1564) fu un dî màssimi artisti italiani dû tardu Rinascimentu. 

Fu sculturi, pitturi e architettu ma puru littiratu.
Tra li sò òpiri cchiù canusciuti ci sunnu lu Davidi chi s'attrova a Firenzi e di cui na copia trona davanzi ô palazzu dâ Signuria; La Pietà chi s'attrova â Basilica di San Petru a Roma; ntâ Cappella Sistina dû Vaticanu celibbri sunnu l'affreschi dâ volta, e lu Giudizziu univirsali.

Catigurìa:Scultura taliani
Catigurìa:Pittura taliani
Catigurìa:Architetti
Catigurìa:Nasciuti ntô 1475
Catigurìa:Muruti ntô 1564
Anfibbiu

L**'Anfibbiu** (*Amphibia*) è na classi d'armali virtibrati c'apparteni ô filu Chordata.
La classi veni suttadivisa pi tri òrdini:

* Urodela: addutati di cuda, p'asempiu: salamantri, tritoni
* Anura: senza cuda, p'asempiu: giurani, buffi e larungheddi
* Apoda: nicu gruppu di anfibbi suttirrànii addutati di vranchi.

Catigurìa:Zuoluggìa
Catigurìa:Anfibbi
Giurana

La **giurana** è n'anfibbiu di lu gèniri Rana e di la famigghia di li Ranidi. St'anfibbiu avi lu corpu tozzu, è senza cuda, c'havi l'occhi n fora, la peddi liscia virdi o russu–bruna o macari di autri culura, longhi ciampi pustiriuri adatti a lu sàutu, e campa 'n ambienti ùmidu. St'armalu fa un carattirìsticu versu ràucu e ntermittenti. La famigghia di li Ranidi cumprenni circa 200 speci di giurani diffusi nta casi tuttu lu munnu.

Catigurìa:Armali
Catigurìa:Anfibbi
Sifardita

**Sifarditi** è lu nomu dunatu a l'ebbrei d'urìggini spagnola (di l'ebbràicu *Sefarad*, Spagna) ca doppu la sò spulsioni dâ pinìsula ibbèrica (1492), si dispirseru n Italia, Ulanna, Turchìa, Àfrica sittintriunali e ntê Paisi barcànici.

## Storia
### Mediu Evu
Li Sifarditi (di l’ebbreu ספרדים 'españoles') sunnu li discinnenti di l' ebbrei ca camparu ntâ Pinìsula Ibbèrica nzinu a lu 1492. “Sefarad” è lu nomu ca l'ebbrei dunavanu â Spagna. Li Sifarditi camparu pacificamenti chî mussurmani e cristiani duranti li sèculi e la sô cultura pruspirò ntâ pinìsula comu ntî nudda àutra banna. Duranti lu Mediu Evu, l'ebbrei spagnoli èranu cunziddirati comu li lider dâ fidi e dâ cultura judàica dû tempu, na leadership riliggiusa, e suprattuttu culturali, ca si prulungò pi vari sèculi nzinu â sô spulsioni.

### Spulsioni dâ la Spagna
Ittati fora ntô 1492 dî Reghi Cattòlici (Sabbella I di Castigghia e Firnannu II d'Arauna), l'ebbrei spagnoli e macari chiddi da Sicilia ca facia parti du regnu spagnolu, si stabbileru nta l'Àfrica Sittintriunali e, suprattuttu, nta l’anticu Mpiru Uttumanu, Francia miridiunali, Italia, la Mèrica dû Nord spagnola (sud-ests di l'attuali Stati Uniti e Mèssicu) di tannu, la Mèrica dû Sud, Ulanna (dunni assai famigghi emigraru versu li culonî di Curaçao, Suriname e Aruba), Ngraterra, Girmania, Danimarca, Austria e Ungaria, unni si stabbileru n cumunitati e sarvaru lu propiu patrimoniu culturali.

### Misrájim
Duranti li sèculi sarvaru na varitati dû castigghianu chiamatu ladinu o judeu spagnolu, ca si sviluppò n manera isulata rispettu ô spagnolu dâ Spagna e dâ Mèrica. 
Ntâ lingua israiliana cuntimpurània, la palora "sefardí" ìnnica videmma li cumunitati ebbràichi ca migraru dî paisi dû Mediu Urienti, n particulari Yemen, Iraq e Iran, macari siddu nun hannu na cunnissioni ancistrali cu l'ebbrei dâ Spagna e dû Portugallu. L'ebbrei di sti cumunitati mediu-urintali sunnu a li voti chiamati "judíos orientales" comu aquivalenti a l’ebbràicu "Misrájim". Pricidintimenti èranu diciuti "judíos árabes", ma li ncumminenti di sta sprissioni la fìciru càdiri n disusu.

### Nusakh Sepharad
Lu tèrmini "Nusakh Sepharad" nun si rifirisci â liturcia ca si ricita ntra li Sifarditi di solitu, ma a na liturcia europea altirnativa ca è utilizzata di tanti jasidistas. Tradizziunarmenti, li sifarditi utilìzzanu la Nusak Eidot Hamizrach pi prijari (liturcia dî cuncricazzioni di l’Europa di l'est) videmma idda canusciuta cû nomu, pi maiuri cunfusioni, "Nusakh Sefardi".

Catigurìa:Ebbraismu
Lingua ebbràica

Pi **lingua ebbràica** si ponnu ntènniri funnamintarmenti dui cosi: l'ebbràicu bìbblicu o clàssicu e l'ebbràicu mudernu ch’è la lingua ufficiali dû statu d’Israeli, e cunta circa 7 miliuna di parranti. Si tratta ‘n pràtica di na stissa lingua pi quantu cci sunnu diffurmitati nutèvuli e è na lingua simìtica, e sìmuli nta chistu a l'àrabbu.

## Storia
Urigginariamenti, la lingua ebbràica era la lingua utilizzata di l’ebbrei quannu ancora campàvanu ‘n maiuranza ‘n Mediu Urienti. Si stima ca circa 2300 anni fa l'ebbràicu cadìu ‘n disusu comu lingua parrata, sustituiuta di l'aramàicu.

Ntê sèculi siquenti, l’ebbrei dâ diàspora cuntinuaru a adupirari sta lingua sulu pî cirimonî riliggiusi. Ntâ vita di tutti li jorna, l’ebbrei si sprimìanu mmeci ‘n lingui lucali o ‘n àutri lingui ebbràichi comu lu *[[lingua yiddish|yiddish]]* o lu ladinu, ca sunnu ‘n riartati di l’ammiscati d’ebbràicu e d’àutri lingui, ca sunnu scrivuti spissu cu l'alfabbetu ebbràicu.

Doppu la nàscita dû Siunismu, si prupunìu di cchiù parti di pigghiari l'ebbràicu comu lingua cutidiana pi l’ebbrei ca mmigràvanu ntâ Palistina. Lu linguista ca mittìu ‘n pràtica la pruposta fu Eliezer Ben Yehuda, n’ebbreu lituanu ch’emigrau ‘n Palistina ntô 1881. Fu iddu a criari palori novi pî cuncetti ligati â vita muderna, ca nta l'Ebbràicu clàssicu nun asistìanu.

L’ebbrei urtudossi nun accittaru nizziarmenti l'idìa d’usari la "lingua santa" ebbràica pâ vita cutidiana, e tutt'oi ‘n Israeli arcuni gruppi d’ebbrei ultra-urtudossi cuntìnuanu a usari lu Yiddish pâ vita d’ogni jornu.

Dittu chistu, l'ebbràicu pigghiau pedi rapidamenti tra li mmigrati ebbrei nunustanti arcuni risistenzi e ntô 1948 addivintau la lingua ufficiali d’Israeli, nzèmmula a l'àrabbu.

Ô jornu d'oi l'ebbràicu è na lingua ca veni usata ‘n tutti li campi dâ vita, nclusa la scenza, puru mantinennu nu liami cu l'ebbràicu clàssicu. Oltri a sta ràdica cci sunnu ô sò nternu nfruenzi ca pruvennu dû yiddish, di l'àrabbu, dû russu e dû ngrisi.

Li cumunitati ebbràichi dâ diàspora cuntìnuanu a parrari àutri lingui, ma l’ebbrei ca si trasfirìscinu ‘n Israeli àppiru a nzignàrisi sta lingua pi putìrisi nzèriri.

## Scrittura e funètica

L'alfabbetu ebbràicu, comu chiddu àrabbu, nun sprimi li vucali, siddu nun sutta forma di signi nichi ca sunnu punuti ô di susu o ô di sutta dî palori, ca comu è gghiè di sòlitu nun vennu utilizzati. Si vidi la vuci alfabbetu ebbràicu pî currispunnenzi funètichi. Comu si va a vìdiri ‘n sequitu, la vucalizzazzioni havi comu è gghiè mpurtanza pû significatu.

## Struttura
Li palori si ricanùscinu nta na ràdica, solitamenti di tri littri, ca veni mudificata cu prifissi, suffissi, nzirimenti e variazzioni vucàlichi assumennu significati diversi. P’asempiu, dâ ràdica KShR, ca sprimi lu cuncettu di culligamentu, dirìvanu li vucàbbuli KaShéR (adattu), KéSheR (cuntattu pirsunali), tiKShoRet (cumunicazzioni); dâ radica KTV (ncìdiri) diriva liKToV (scrìviri), miKTaV (dittatu), KToVet (nnirizzu), KeTuVa (cuntrattu).

## Bibbliografìa


Catigurìa:Ebbraismu
Ebbràicu
Liggenna

La **liggenna** (o **liggenta**, tèrmini sicilianu usatu a Ripostu ntâ pruvincia di Catania) è nu tipu di cuntu assai anticu, comu lu mitu e la fàula, e fa parti dû patrimoniu culturali di tutti li pòpuli, apparteni â tradizzioni urali e ntâ narrazzioni ammisca lu riali a lu maravigghiusu. 

La palora liggenna diriva dû latinu *legenda* ca significa "cosi c'hannu a èssiri liggiuti", "digni d'èssiri liggiuti" e cu stu tèrmini, un tempu, si vulìa ndicari lu cuntu dâ vita di nu santu e supratuttu lu cuntu dî sô miràculi.

'N siquitu la palora accanzau un significatu cchiù estisu e oi la palora liggenna ndica quarsiasi cuntu ca prisenta elimenti riali ma trasfurmati dâ fantasìa, tramannatu pi cilibbrari fatti o pirsunaggi funnamintali pâ storia dûn pòpulu, oppuru pi spigari quarchi carattirìstica di l'ammienti naturali e pi dari risposta a di li pirchì.

Li liggenni si rivòrcinu â cullittivitati, comu li miti e spièganu l'urìggini di quarchi aspettu di l'ammienti, li rèuli e li mudelli di sèquiri, certi abbinimenti stòrici, o ritinuti tali, ô scopu di rinzardari li ligami d'appartinenza â cumunitati.

## Liggenna dô "Rattu di Proserpina"
**Luppina amari** (varianti dô "Rattu di Proserpina" pi spiegari lu gustu amaru dê Luppina).

:"Plutone", diu di l'infiri, 'n gghiornu vosi taliari chi succideva 'nto nostru munnu.
:Camina, camina, agghicau 'nta 'na virdi chianura, ricca di ciumi e ciuri ciaurusi....
:'Nta sta chianura, 'menza all'erba, vitti 'na bedda picciotta ca ciuri cuggheva.....
:Plutone, appena la vitti, sintì na vampata d'amuri e di disiu... 
:... costrinsi Proserpina a acchianari supra lu so carru e la rapiu purtannula all'infiri cu iddu.

:Cerere, ca era a matri di Proserpina, dispirata la circò ppi tutti l'anguli do munnu.
:Ppi novi jorna e novi notti interi gridava u nnomu di so figghia e chiancìa.
:Mentri, comu na pazza, circava sta so figghia, sintiu 'nta l'aria comu na risata
:- era lu scrusciu ca lu ventu facìa mentri smuveva i fogghi di 'n'alburu di luppina -
:" Ah, mentri ca jù soffru e mi disperu comu a na dannata, tu, arburu di luppina, arriri
:alli mei spaddi?

:Pozza magari tu e li tò frutti essiri pri sempri amaru, accussi comu amaru e ora u cori miu!".

:E fù accussi ca l'arburu di luppina e li sò frutti, arristaru ppi sempri amari.

----

Catigurìa:Cultura
Catigurìa:Liggenni
Catigurìa:Linguìstica
Catigurìa:Sicilia
Lingua yiddish

Lu **yiddish** (**ייִדיש** o **אידיש**) è la lingua parrata di l'ebbrei di l'Europa urintali. 

Havi li sô urìggini ntô tudiscu mediuevali e è pirtantu na lingua girmànica, cu forti nfruenzi di l'ebbràicu e l'aramàicu e dî lingui c’uspitaru l’ ebbrei ashkenaziti (pulaccu, russu, ecc.), ma veni scrivuta usannu l'alfabbetu ebbràicu.

Fu prupunutu ca l’urìggini dû substratu girmànicu dû yiddish è di fattu lu Gòticu, ca dû IV ô XVII sèculu d.c. supravivìu ‘n Ucraina (Gòticu di Crimea).
L'elimentu ebbràicu avissi ntrasutu ntô yiddish a lu tempu dâ cummirsioni di li Kazari
duminatura di dd’ària giogràfica nzinu a lu XIII sèculu d.c., a l'ebbraismu, abbinuta versu lu V-VI sèculu d.c..

Prisenta dui principali varianti dialittali:
* Yiddish uccidintali
* Yiddish urintali

Lu cchiù notu auturi ‘n lingua yiddish è lu premiu Nobel pâ littiratura Isaac Bashevis Singer, ca scrivìu ntô dialettu yiddish urintali.

## Bibbliografìa


Yiddish
Catigurìa:Lingui
Lingua àrabba

La **lingua àrabba** è na lingua c’apparteni â famigghia simìtica (comu la Lingua ebbràica).
Lu sô alfabbetu cunzisti di 28 cunzunanti, cchiù un grafema particulari (*hamza*). Tri di sti cunzunanti hannu un valuri semi-cunzunànticu (o semi-vucàlicu, siddu si prifirisci), sirvennu videmma a ndicari l'allungamentu di l’ùnici tri sona vucàlici c’asìstinu nta l'àrabbu clàssicu (*[[fusha]]*):

a , u , i ------> ي , و , ا 

Li vucali brevi (a, u, i) sunnu ndicati di tri diversi signi posti susu o sutta la cunzunanti ca pricedi mmidiatamenti dda vucali, cûn trattu ubbliquu nicu suprastanti la "a" (dittu *fatha* ), cu n’idènticu ma suttastanti la "i" (dittu *kasra* ) e cu na sorta di novi nicu, cu cuda cchiù accintuata, suprastanti la "u" (dittu *damma* ).

‘N àrabbu nun asìstinu sillabbi ca nìzzianu cu na vucali brevi pi cui, pi fàciri nu sonu vucàlicu nizziali, si va a aviri a usari la currispunnenti semi-cunzunanti (p’asempiu, pi fàciri ‘n caràttiri àrabbi la palora "Francu" si va a aviri a traslittiràrila "Ifrankū" o, simmai, "firānkū").

La lingua àrabba è la lingua ufficiali ntê Paisi c’adirìscinu â Liga Àrabba e è cunziddirata lingua sacra p’aviri statu mpigata ntô Curanu, testu sacru dâ riliggiuni islàmica a cui adirisci cchiù dûn miliardu di musurmani.

Àrabba
Ntiressu

Lu**ntiressu** (o **ntressu**) è la summa duvuta comu cumpenzu p’uttèniri la dispunibbilitati di nu capitali pûn certu pirìudu. Nfatti, l’immubbilizzu di nu capitali (pristatu) è assuciatu a lu costu uppurtunitati di l’accanzati ca lu pristaturi putìa uttèniri mmistennu lu danaru ‘n àutru modu.

Lu tassu di ntiressu rapprisenta, quinni, lu prezzu ca s’havi a paiari pi l'usu dû capitali. È datu dâ diffirenza tra la summa di ristitùiri â scadenza (muntanti) e chidda arricivuta dû dibbituri (capitali nizziali).

Veni difinutu tassu di ntiressu lu rapportu tra lu ntiressu e lu capitali nizziali.

Lu ntiressu pò èssiri carculatu ‘n règgimi di capitalizzazzioni sèmprici o ‘n règgimi  di capitalizzazzioni cumposta.

Juridicamenti lu secùnnu è cuncessu sulu ‘n àmmiti ristritti, e è autrimenti paragunatu a usura pi l’elivati ammuntari ca jissi a criari.

Propiu pirchì nun è pussìbbuli agghiùnciri li ntiressi nun paiati â quota di dèbbitu nun estintu (supra lu quali si vannu a paiari ultiriuri ntiressi), cu presta danaru nun è flissìbbuli rispettu a lu paiamentu dî scadenzi pattuiuti.

Catigurìa:Finanza
Àrabbu

Cu **àrabbu** si ntenni na pirsuna, nu pòpulu o autru cuncettu liatu o origginariu dâ pinìsula aràbbica. Ntâ sò accizzioni stritta si rifirisci â pinìsula aràbbica, ma n senzu làricu si pò rifiriri â tuttu lu mediu orienti e l'Àfrica sittintriunali, unni pòpuli àrabbi pinitraru già ntô VII sèculu a l'inizziu di la diffusioni di l'islam. Spissu pirciò si cunfunni cu mussurmanu.

Quannu si parra di storia, p'asempiu di storia siciliana, pi **àrabbi** si ntènninu li pupulazzioni chi occuparu li tirritoria di cui si parra, e ntâ stu casu un tèrmini sinònimu, puru assai usatu è **saracini**.

L'àrabbu è puru na lingua, cu n'arfabbetu propriu. Ntâ cultura europea la lingua e l'arfabbetu àrabbu sunnu di cumprinzioni assai diffìcili, e assai picca pirsuni si fìdanu a capiri o a lèggiri l'àrabbu. Di sta custatazzioni nasci la sprissioni: *ma chi parru àrabbu?* pi diri: *ma cchiè nun mi capisti?*. 
Catigurìa:Sucità
Alfabbetu

N**alfabbetu** (o videmma *abbezzè* e *santa cruci*) è na quali e gghiè cullizzioni di sìmmuli (spissu cunziddirata accabbata).

Asempî:
* alfabbetu dî cifri binarî {0,1}
* alfabbetu dî cifri dicimali {0,1,2,3,4,5,6,7,8,9}

‘N gèniri n’alfabbetu è assuciatu a na lingua o ôn linguaggiu (videmma furmali) ca custruisci li propî palori supra nu ditirminatu alfabbetu.

L'alfabbetu dî littri minùsculi dâ lingua siciliana è: {a,b,c,d,e,f,g,h,i,j,l,m,n,o,p,q,r,s,t,u,v,z} (li littri {k,w,x,y} ntràsinu di fattu ‘n usu nta l'alfabbetu sicilianu attraversu prèstiti d’àutri lingui).

*
Evuluzziunismu

L' **evuluzziunismu** o **tiurìa di l'evuluzzioni** è lu prucessu di trasfurmazzioni dî speci armali cô passari dû tempu, e supra granni scala.

Si basa supra la *mutazzioni* e la *silizzioni naturali*, zoé lu fattu ca sulu li ndividui cchiù adatti fisicamenti e ntillittuarmenti survìvunu, e sunnu sti ndividui chi pòi assicùrunu na prugginitura cu caràttiri cchiù adatti. Stu principiu si applica pi chistu nun sulu pi l'evuluzzioni dâ speci umana, ma pi tutti li speci armali e viggitali.

L' *evuluzziunismu* fu sprummintatu di Charles Darwin chi ntô 1859 scrivìu l' *Urìggini dê specî*. Accittatu cchiui univirsalmenti, a l'èbbica, l'idìa chi la speci umana discenni di speci cchiù primitivi era assai contraversa, spiciarmenti pi l'ammienti riliggiusi a causa dî cuntraddizzioni câ Bibbia.

Catigurìa:Scienzi
Verra anglu-zanzibbariana

thumb|300 px|right|Lu palazzu dû sultanu doppu lu bumbardamentu

La **verra anglu-zanzibbariana** fu cummattuta tra lu Regnu Unitu e Zanzibbàr lu 27 di austu 1896. Cu na durata di suli 38 minuti, è la cchiù brevi verra ducumintata dâ storia, e è citata pi stu fattu dû *[[Guinness Book of Records]]*.

## Storia dû scontru
Nnâ l'ùrtima dicina d'anni dû sèculu XIX, l'ìsula di Zanzibbar era l'oggettu di sciarra tra li putiri culuniali dû Regnu Unitu e dâ Girmania. Li ngrisi àppiru na pusizzioni privalenti, e ntô 1890 uttìnniru ca Zanzibbàr addivintassi un prutitturatu britànnicu e lu mpegnu tudiscu di nuddu ntrumissioni. Lu sultanu Hamad bin Thuwaini, 'n càrrica dû 1893, era cuntrullatu drittamenti di l'auturitati culuniali britànnichi. 

Â morti di Thuwaini, lu 25 di austu 1896, appuiatu (pi nu modu chi nun sapemu pricisamenti) dî tudischi, lu niputi Khalid bin Bargash si pigghiau lu putiri c'un corpu di statu. Li ngrisi, chi sustinìanu n'àutru cannidatu (Hamud bin Muhammed) urdinaru a Bargash di rinunziari ô tronu dànnucci comu *[[ultimatum]]* li uri 9 dû 27 di austu.

Bargash rifiutau la mpusizzioni ngrisa e arricugghìu n'asèrcitu furmatu di circa 2.800 òmini, un vecchiu pànfilu armatu dû sultanu, lu H.H.S. Glasgow, e un vecchiu cannuni di brunzu chi nun sparava dû 1658. Mentri li truppi di Bargash si priparàvunu pi furtificari e addifènniri lu palazzu, la Royal Navy ngrisa facìa arricògghiri cincu navi di guerra e accuminzava a mmiari riparti di sbarcu di li Royal Marines.

Nunustanti n'ùrtima prova dû sultanu a niguzziari la paci chî ngrisi attraversu lu rapprisintanti dî Stati Uniti a Zanzibbàr, li navi dâ *Royal Navy* accuminzaru a sparari versu lu palazzu la matina dû 27 di austu picca tempu doppu li 9. Li corpi di cannuni duraru 45 minuti (36 secunnu arcuni fonti), duranti li quali lu *Glasgow* fu calatu 'n funnu e lu palazzu dû sultanu distrudutu. Lu sultanu si rinculau, doppu avennu addumunnatu e ottinutu asilu pulìticu pressu lu cunzulatu tudiscu.

Doppu sta scunfitta, Ragash campau 'n esiliu a Dar es Salaam (tannucapulocu di l'Àfrica Urientali Tudisca) nzinu ô 1916, annu 'n cui fu ncagghiatu dî ngrisi e custrinciutu a trasfèririsi a Mombasa, 'n Kenja, unni murìu ntô 1925.

## Nuti


## Talìa puru
* Verra dî triccentutrentacincu anni: forsi la verra cchiù longa dâ storia.

## Lijami sterni
* Artìculu di Global Frontiers supra la verra
* Guiness Book of Records

Catigurìa:Storia
Catigurìa:Guerri
Accursu di Cremona

**Accurso di Cremona**, nutizzî biugràfichi tra lu 1321 e lu 1337. Fu auturi di nu *Libru di Valeriu Maximu translatatu in vulgar messinisi* unni, coum è lu casu puru pi Giuvanni Campulu, si pò lèggiri n'esempiu di lingua siciliana di l'èbbica. Ca sutta è ripurtatu nu estrattu:

*(mess.), L. 1, cap. 6, vol. 1, pag. 43.23: Da poy que issu appi vistu que li Rumani eranu lenti e pigri a combatiri, pillyau scali et per mezzu lu osti di li inimici andau a li soy tendi et acustau li scali et muntau a la pallazati qui eranu a lu pedi di la muntagna gridandu alta vuci: Quista esti la via de la victoria*

Accurso di Cremona
Acquarica

**Acquarica** (o **'Cquarica** o **Acquareca** nta àutri parlati salentini) è nu cumuni salentinu ca s'attrova nta la pruvincia di Lecci.

## Monumenti
Lu monumentu cchiù mpurtanti è la massarìa di *Cezzurizzu* cu la sò *Torre Culombara*.

## Pirsunaggi allustri
A Acquarica nascìu lu cantanti Francu Simone.

## Nciuria di li paisani
L'acquaricisi sunnu nciuriati *spurtàri*, pirchì lu travagghiu carattirìsticu di li paisani era fari li sporti cu la pagghia di margiu (li canni). Chiddi di Presicce, pi nzurtàrili dicìanu ca nun avìanu nenti di chiffari, e ripitìanu la cantilina pupulari: "*Acquarìsi, mmiénzu le màcchie stànu stìsi, cu la ucérna alli mani vannu truvànnu li [[Presicce|mascaràni]]*" (zoè "L'acquaricisi, ddi lagnusi stannu stinnuti ntê campi, e a sira vannu cu la lucerna 'n manu 'n cerca dî prisiccisi"). E l'acquaricisi rispunnìanu: "*Ad Acquarica le spurtédde, a Presicce le puttanédde*" (zoè "A Acquarica li fìmmini ca travàgghianu lu juncu, a Presicce li buttaneddi").

## Dialettu
Lu dialettu d'Acquarica apparteni a la famigghia di la lingua siciliana: è lu dialettu salentinu.

## Talìa puru
*Dialettu salentinu
*Lingua siciliana

Catigurìa:Cumuna dâ pruvincia di Lecci
Liguria

La **Liguria** è na riggiuni taliana di l'Italia Nord-Uccidintali c'havi 1,6 miliuni di cristiani, cu capolocu Gènuva. Cunfina a sud cu lu Mari Lìguri a ovest cu la Francia (riggiuni Pruvenza-Arpi-Costa Azzola), a nord cu lu Piemunti e cu l'Emilia-Rumagna, e a est cu la Tuscana. Ci sunnu puru li pruvinci di Imperia, Savona e La Spezia. Lu nomu sò pruveni di l'antica pupulazzioni dî lìguri.

Catigurìa:Liguria
Caddhriste

**Caddhriste** ete nu cumune salentinu ca staje intra a pruvincia di Lecci. Tene na frazione  chiamata "Fiddine" o "Faddine" ci sinti Caddistaru cu la dd e st toscte. ("Felline" 'n talianu).

## otre ortugrafìe salentine

Caddhiste, Caddiste, Kaddiste, e Kaddhiste.

## Dialettu

U tialettu te Caddhriste appartene a la famigghia ta lingua siciliana: ete dialettu salentinu. U tialettu te caddiste vene chiamatu puru caddistaru , perce tene quarche differenza rispettu all'adde mmanere te cuntare tu restu ta provincia. Nu cancia menzi cu li comuni te tajanu e  racale pecche suntu ttaccati ttaccati , ma pe esempiu ci a caddiste se tice tania a malassanu se tice tinia e a lecce tenia, ci a caddiste se tice sarrica a l'addi comuni se tice sarvica te ste differenze piccinne  se potè capire ci unu ete te caddiste o te n'addu paese. U tialettu te caddiste, e spicciu, nun ete leccese ma se ssamija mutu allu caddipulinu e a lu casaranese, ma poi a lecce ne capimu tutti alla fine sia ca ticimu addu pe otru o autru. U dubbiu ete quantu nu sicilianu e nu salentinu se potune capire tra de iddi.

## a nciuria ti caddistari

parecchi suntu i paesi salentini ca tegnune na nciuria  (o nciurita an caddipulinu) loru. Pe esempiu l'abitanti te lecce vaniane chiamati poppiti, ti brinnisini(ca significa furastieru però u significatu modernu ete furese nu picca  rimbambitu). 
Puru i caddistari tegnune u nome loru e g'ete : caddistari carcagni toscti. U carcagnu ete a parte de sutta du pete quidda ca an italianu se chiama "tallone". Quindi pe stu dittu i caddistari pozzune camminare km e km alla mpete e squasàti. N'addu cuntu , ma nu picca  lurdu perce alludia  a la fatica chiú ntica du munnu ete pe le fimmane: caddiste u paese te conquiste, fimmane (de sostituire cu da parola) comu quiste  nu se n'anne mai viste.

## Talìa puru

* Dialettu salentinu
* Lingua siciliana

Catigurìa:Cumuna dâ pruvincia di Lecci
Lizzanieddhru

**Lizzanieddhru** (o **Lezzanieddhru** o **Lezzanieddhu** o **Lizzanellu**) è un cumuni salentinu di la pruvincia di Lecci ca s'attrova a 7 chilòmitri di lu capulocu, a 40 metri supra lu liveddu di lu mari. Una dê frazzioni di Lizzanieddhru è chiamata "Merine" . Lu santu patronu di lu paisi è San Lurenzu Màrtiri; si fisteggia lu 9 e lu 10 di lu misi di austu. 

## Tradizzioni pupulari

**La Focara*. La sira di lu 18 di jinnaru, viggilia di lu patruciniu di San Lurenzu, s'addùmanu falò p'arricurdari lu tirrimotu di l'annu 1833.
**Lu Cannarutu*. Prova d'abbilitati, tìpica di lu màrtiri grassu, chi cunzisti nni l'affirrari cu la vucca, avennu l'occhi cuperti di na benna, n'ovu ca pinnulìa di un filu.
**Lu Paulinu*. Pupazzu di pagghia ca s'abbrucia l'ùrtimu jornu di Carnalivari.
**Li muerticeddi*. Pi lu jornu di li morti li picciriddi ricìvinu, comu riali, mènnuli, nuci, ficu sicchi.

## Dialettu

Lu dialettu di Lizzanieddhru apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Vithrugna

**Vithrugna** o **Vitrugna** (o **Butrugnu** nta àutri parlati salentini) è un cumuni salentinu ca s'attrova a 38 chilòmitri di Lecci, a 92 metri supra lu liveddu di lu mari.

## Dialettu

Lu dialettu di Vithrugna apparteni a la famigghia di la lingua siciliana: è lu dialettu salentinu.

## Talìa puru

* Dialettu salentinu
* Lingua siciliana

Catigurìa:Cumuna dâ pruvincia di Lecci
Andi

Li **Andi** sunnu na catina muntuosa ca si sìta ntî la parti uccidintali di la Mèrica dû sud, ntra l'Ecuaturi, lu Perù, lu Cili e l'Argintina. Di na lunchizza di diversi migghiara di chilòmitri, ca la fannu agghicari di l'Ecuaturi, nzinu â Terra dû Focu, l'Andi sunnu la sicùnna catina muntagnusa dû nostru pianeta sùbbutu doppu l'Himalaya.

Catigurìa:Giugrafìa
Catigurìa:Amèrica miridiunali
Vilucitati

La **vilucitati** è na misura fisica pi innicari la quantitati di spustamentu pi unitati di tempu. In formula si pò scriviri:

 v=\frac{\Delta s}{\Delta t},

unni \Delta s ìnnica lu spustamentu fattu duranti lu tempu \Delta t.
Nurmarmenti si misura n Km/h (chilòmitri all'ura), in m/s (metra ô secunnu) o in Km/s (chilòmitri ô secunnu).

In fisica classica, la vilucitati dipenni dû sistema di rifirimentu inirziali aduttatu. Nfatti dû sistema di rifirimentu inirziali ponnu aviri na vilucitati rilativa nun nulla. Pi esempiu dintra nu trenu ca viagghia a 100km/h na pirsuna ca camina a 10Km/h (pi lu sistema di rifirmentu inirziali dô trenu) ntâ dirizziuni dû trenu viagghia a 110 Km/h rispettu ô sistema di rifirmentu inirziali dâ terra.

A **vilocitati istantanea** eni difinuta comu  a ** 'ddirivata prima ra posizioni rispiettu o tiempu**:

 v = \frac{ds}{dt}

Na difinizioni ciù completa ra vilucitati si pò aviri tiniennu cuntu ca a vilucitati, aviennu na 'ddirezioni e nu viersu, eni un vitturi. 
A **vilucitati vitturiali media** eni u quozienti tra u vitturi spostamentu e u tiempu:

 \vec v = \frac{\vec{\Delta s}}{\Delta t} 

e a **vilucitati vitturiali istantanea** eni definita comu:

 \vec v = \frac{d\vec{s}}{dt}

Siccomu l'integrali è l'opirazioni inversa ra 'ddirivata, putiemu scriviri macari ca:

 \Delta s = \int_{t_0}^{t_1} v(t) dt

Sta rilazioni vali macari pa vilucitati vettoriali e u vitturi spostamentu:

\Delta\vec s = \int_{t_0}^{t_1} \vec v(t)dt

Catigurìa:Fìsica
Sicilia (èbbica gòtica)

In Sicilia, comu ntô restu di lu mpiru rumanu d'uccidenti la fini di lu mpiru rumanu cuincidìu cu li nvasioni barbari. Ntô 468 li Vànnali pigghiaru lu cuntrollu dâ Sicilia. Truvaru na terra rilativamenti sviluppata dû puntu di vista ecunòmicu, e cristianizzata. Puru ca doppu la divisioni di lu mpiru rumanu la Sicilia facìa parti ufficiarmenti di lu mpiru d'uccidenti, l'ìsula fu nfluinzata culturalmenti supratuttu dî bizzantini. Chistu era na cunziquenza dû fattu ca 'n Sicilia la civilizzazzioni greca e la lingua greca èranu ancora assai diffusi ntâ pupulazzioni, chi pi quarchi sèculu avìa statu rumanizzata a forza.   

L' Ostrogoti cunquistaru la Sicilia ntô 491 sutta Tiuduricu. Lu regnu di Tiuduricu purtau la civilizzazzioni ostrogota ô sò màssimu. In Sicilia, tra l'autri cosi urganizzaru nu novu cinsimentu dî tirrina, forsi pirchì lu catastu di èbbica rumana, fattu apposta pi riscotiri cchiù tassi di chiddi duvuti, nun era giudicatu affidabbili. 

Tuttavia l'Ostrogoti àppiru a difènnirisi di l'attacchi bizzantini, comu chiddu di Belisariu, chi ntirruppi lu duminiu ostrogotu dâ Sicilia tra lu 535 e lu 549. Doppu l'asseggiu di Roma dû 549, l'Ostrogoti duminaru 'n Italia e 'n Sicilia ancora pi dui anni nzinu ô 551 quannu lu re ostrogotu Totila fù poi battutu dû ginirali bizzantinu Narseti mannatu di Giustinianu a libbirari l'Italia.  

## Pi sapìrinni cchiossai

*N'artìculu ntô ngrisi
*Crunuluggìa siciliana

Catigurìa:Storia siciliana
827

## Abbinimenti
* 17 di giugnu: Na spidizzioni àrabba cumannata d' Asad ibn al-Furat sbarca a Mazzara, marcannu lu nizziu dâ cunquista àrabba dâ Sicilia. Asad, cu diversi migghiara di surdati mussurmani si diriggi versu la capitali Sarausa chi subbisci n'assediu distinatu a durari nzinu â stati di l'annu doppu.
*15 di giugnettu: Primu cummattimentu n Sicilia tra ârabbi, cumannasciuti di Asad ibn al-Furat e bizzantini cumannasciuti dû Palata. Si stima a circa 10'000 lu nùmmuru di surdati mussurmani e forsi tanticchia chiossai lu nùmmuru di surdati bizzantini. Lu cummattimenti chi successi fora Mazzara è vinciutu di l'àrabbi, e lu Palata si rifuggia a Castruggiuvanni.
## Nasciuti
*Metodiu, evangilizzaturi dî pòpuli slavi (data di nascita prisunta tra lu 826 e lu 828)

## Morti
* Palata, cuvirnaturi dâ Sicilia di uriggini armena.

Catigurìa:Sèculu IX
Arba Sicula

**Arba Sicula** é na sucitati ntirnazziunali senza scopu di lucru chi havi comu lu sò ubbittivu a abbanniari, difúnniri e prisirbari la lingua e la cultura siciliana. Lu sò ufficiu principali s'attrova a Nova York ntê Stati Uniti. La maiuranza dî sò soci campa ntê Stati Uniti videmma. 

Arba Sicula pùbbrica n'edizzioni dû sò libbrinu omònimu ogni annu (viditi â manu dritta), e dui voti ogni annu pùbbrica la rivista *[[Sicilia Parra]]*. Tutti dui vennu pubbricati pi sicilianu e pi ngrisi e cuntèninu puisìa, saggìstichi e nutizzî dâ Sicilia e dâ cumunitati siculu-miricana. È puru na libbrarìa, pubbricannu libbra chi si tràttanu di ogni quistioni siciliana e/o chi sunnu scrivuti pâ lingua siciliana. 

Lu disignu dâ facci dû libbrinu é pigghiatu di na midagghia d’urnamentu chi cunteni na speci di cruci dicurativa. N'asempiu s'attrova ntô Museu di Siracusa. Fu attruvata a San Cataldu e fa parti di l’*Adrano Hoard*, la cchiú granni cugghiuta d’uggetti di brunzu chi fu mai attruvatu 'n Sicilia. Lu disignu é di circa 1.300 anni avanti Cristu, dâ civirtati Sicula. 

Lu prisidenti d'Arba Sicula (e edituri dû libbrinu) pi na vintina d'anni fu lu Prufissuri Caitanu Cipudda. Iddu nzigna â St John's University a Nova York e scrivìu tanti libbra dâ lingua siciliana e dâ cultura siciliana e traducìu la puisìa dî granni scrittura siciliani comu Giuvanni Meli e Ninu Martogliu. 

## Lijami di fora
* Lu sò situ ufficiali (pi sicilianu e pi ngrisi)

Catigurìa:Lingua siciliana
Paul Cézanne

**Paul Cézanne** (Aix-en-Provence, 19 di jinnaru 1839 – 22 di uttùviru 1906) fu nu cèlibbri pitturi francisi.

## Biografia
Ntô 1858 si scrissi a giurisprudenza, addunànnusi però di nun èssiri purtatu pê studî; dicidìu perciò di friquintari a scola dî beddi arti a Aix-en-Provence e succissivamenti si trasfirìu a Pariggi (1861) unni friquintau l'Académie Suisse e canuscìu àutri artisti comu Camille Pissarro, Pierre-Auguste Renoir, Claude Monet, Alfred Sisley e Frédéric Bazille.

## Òpiri
* La Maddalena (1865-1866) circa
* Natura morta (zuccheriera, pere e tazza blu) (1866)
* Ritratto di Achille Emperaire (1867-1868)
* Vaso, caffettiera e frutta (Natura morta in bianco e nero) (1867-1869) 
* Ragazza al pianoforte (L'overture del Tannhäuser) (1869)
* Paul Alexis legge un manoscritto a Émile Zola (1869-1870)
* Terrapieno (1870)
* I ladri e l'asino (1870)
* Pastorale (1870)
* La casa dell'impiccato (1872-1873)
* La casa del dottor Gachet a Auvers (1872-1873)
* Una moderna Olympia (1873-1874)
* Tre bagnanti (1874-1875)
* Autoritratto con berretto (1875 circa)
* Paesaggio con tetto rosso (1875-1876)
* La tentazione di Sant'Antonio (1875-1877))
* Ritratto di Victor Chocquet (1877)
* Cortile di fattoria a Auvers (1879 circa)
* I pioppi (1879-1880)
* Il ponte di Maincy (1879-1880)
* Neve sciolta a Fontainebleau (1879-1880)
* Autoritratto con cappello (1879-1880)
* Autoritratto (1880)
* Frutta, tovagliolo e bricco (1880)
* Autoritratto (1882 circa)
* L'Estaque (1882-1885)
* Castagni e fattoria al Jas de Bouffan (1884 circa)
* Bagnante (1885 circa)
* Castagni e fattoria al Jas de Bouffan (1886 circa)
* Martedì grasso (1888)
* Ritratto di Madame Cézanne nella poltrona gialla (1888-1890)
* Il ragazzo con il panciotto rosso (1888-1890)
* Le rive della Marna (1888-1890)
* La casa di Bellevue (1890)
* Zuccheriera, bricco e piatto con frutta (1890 circa)
* Bagnanti (1890 circa)
* Ritratto di Madame Cézanne (1890 circa)
* La barca e le bagnanti (1890)
* Fumatore di pipa (1891 circa)
* I giocatori di carte (1893 - 1896)
* Uomo con pipa appoggiato a un tavolo (1893-1896)
* Donna con caffettiera (1895 circa)
* Natura morta con Cupido di gesso (1895)
* Ponte sullo stagno (1895-1898)
* Natura morta con mele (1895-1898)
* Natura morta con cipolle (1896-1898)
* Strada a Montgeroult (1898)
* Natura morta con mele e arance (1899)
* Bagnanti (1899-1900)
* Bouquet di fiori (1902-1904)
* La signora in blu (1904 circa)
* La montagna Sainte-Victoire (1905)
* La montagna Sainte-Victoire (1905)
* Le grandi bagnanti (1906)

Catigurìa:Pittura francisi
Catigurìa:Mprissiunismu
Catigurìa:Nasciuti ntô 1839
Catigurìa:Muruti ntô 1906
Fuku di marinaru

Lu **fuku di marinaru** è na tìpica uniformi sculàstica giappunisa (セーラー服 *sērā-fuku*) purtata dî studenti dâ scola media e supiriuri. Comu uniformi sculàstica vinni 'ntroduciuta ntô 1921 di l'amministrazzioni dâ *Fukuoka Jo Gakuin* univirsitati (福岡女学院), (fattu di na certa Elizabeth Lee p'èssiri cchiù pricisu). Comu la sò spirazzioni usau l'uniformi dî marinari riali dâ Ngriterra, chi la stissa Elizabeth Lee avìa canusciutu duranti na vìsita di studiu ntô Regnu Unitu.

Catigurìa:Giappuni
Abbortu

**Abbortu** è nu tèrmini ginèricu ca ndica la ntirruzzioni dâ gravidanza. Chista pò abbèniri:
* pi causi naturali - **[[abbortu spuntàniu]]**
* pò èssiri praticatu pi scigghiuta dâ gistanti - **[[abbortu vuluntariu]]** o **[[ntirruzzioni vuluntaria di gravidanza]]**)
* ntô cuntestu d’un riali rìsicu di saluti pî matri: **[[abbortu tirapìuticu]]**
* ntô casu di malatìi o malfurmazzioni dû nascituru: **[[abbortu eugginèticu]]**
Dritti umani

Li **Dritti Umani** (o **Diritti Umani** o anchi **Dritti di l'Omu**) sunnu na vranca dû drittu c'attrova la sô prima tracciatura câ filosufìa greca: Aristòtili e li stòici. Ma lu pirìudu di maiuri riflissioni supra li dritti di l'omu, 'n quantu dritti naturali (e nun dritti cchiù o menu binivurmenti cunciduti di quarchi auturitati), è lu Mediu Evu, 'n cui, tra li nummarusi juristi e filusofi ca siddu nn'uccùpanu, emergi la figura di Tomasi d'Aquinu.

'N etati muderna, doppu lu muvimentu dû giusnaturalismu, emèrginu li tiurìi di l'Illuminismu e l'affirmazzioni dû cuncettu di libbirtati di lu ndividuu, suprattuttu 'n uppusizzioni a l'assulutismu, la forma di cuvernu carattirìstica di l'etati muderna.

Li primi evidenzi di sta tinnenza si riscòntranu ntâ Dichiarazzioni di Ndipinnenza dî Stati Uniti di Mèrica, c'afferma li "dritti ca nun sunnu alienàbbili" di cui tutti l'òmini sunnu dutati dû Criaturi, nzinu â prima e vera propia carta dî dritti di l'omu, nata dâ Rivuluzzioni Francisa e carattirizzata, parò, di na mpustazzioni cchiù astratta.

Fu appoi Napuliuni a espurtari lu cuncettu di dritti umani nta l’àutri paisi d'Europa, ‘n riartati nigànnuli di fattu (e rinnènnuli, forsi propiu pi chistu, cchiù attraenti). Pirtantu, na vera e propia diffusioni dî stissi s’happi sulu doppu li moti dû 1848 e la cunziquenti prucramazzioni dî primi custituzzioni libbirali ntê vari paisi.

N'ultiriuri granni affirmazzioni dî dritti umani s’happi câ fini dâ Secùnna Guerra Munniali e câ ridazzioni dâ **[[Dichiarazzioni Univirsali dî Dritti di l'Omu]]** dî Nazzioni Uniti, siglata a New York ntô 1948. Cu sta Carta si stabbilìa, pâ prima vota ntâ storia muderna, l'univirsalitati di sti dritti, nun cchiù limitati unicamenti a li Paisi Uccidintali, ma rivoti a lu cumplessu dî pupulazzioni di lu munnu nteru.

Tra li dritti funnamintali di l'Omu si ponnu arrigurdari lu drittu â libbirtati ndividuali, lu drittu â vita, lu drittu d’autuditirminazzioni, lu drittu a n'asistenza dignitusa, lu drittu â libbirtati riliggiusa cû cunziquenti drittu a canciari la propia riliggiuni, oltri ca, di ricenti tipizzazzioni nurmativa, lu drittu â prutizzioni dî propi dati pirsunali.

## Vuci currilati

* Amnesty International
* Pena di morti
* Libbirtati
* Vita
* Privacy
* Dichiarazzioni dî dritti di l'omu e dû citadinu
* Dichiarazzioni univirsali dî dritti di l’omu
* Dichiarazzioni islàmica dî dritti di l’omu

Catigurìa:Dritti umani